Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: felelősségéről szóló 1997. évi LXXIX. törvény 33. §-a alapján, a Miniszterelnöki Hivatal közigazgatási államtitkára
Paragraph Index: 498

felelősségéről szóló 1997. évi LXXIX. törvény 33. §-a alapján, a Miniszterelnöki Hivatal közigazgatási államtitkára javaslatára dr. Szerdahelyi Pétert a Miniszterelnöki Hivatal helyettes államtitkárává — 1998. augusztus 1-jei hatállyal — kinevezem. Stumpf István s. k., miniszter 1998/70. szám Tájékoztató a közigazgatási szakvizsga követelményrendszeréről Az Országos Közigazgatási Vizsgabizottság Elnöksége — a közigazgatási szakvizsgáról szóló 35/1998. (II. 27.) Korm. rendelet alapján — 1998. június 24-i ülésén jóváhagyta a kötelező és a választható vizsgatárgyak követelményrendszerét és a vizsgaértékelés szempontjait. A közigazgatási szakvizsga a kötelező vizsgatárgy (Közigazgatási vezetési ismeretek) és egy választható vizsgatárgy írásbeli és szóbeli teljesítéséből áll. A választható tárgyak jegyzékét az említett kormányrendelet melléklete tartalmazza. Általános követelmények a közigazgatási szakvizsga írásbeli, szóbeli vizsgájának teljesítéséhez Írásbeli vizsga A vizsgázó az írásbeli vizsga teljesítése során számot ad arról, hogy a kötelező és a választott tárgy anyagát a követelményrendszernek megfelelő, magas színvonalon ismeri, és képes azokat alkalmazni a gyakorlatban. A vizsgázó arról ad tanúbizonyságot, hogy a kötelező és a választott tárgyon belül mennyire képes egy közigazgatási probléma komplex elemzésére, eljárások kiválasztására, a végrehajtás menetének tervezésére, konkrét jogesetek megoldására. Az írásbeli vizsgakérdések két részből állnak, egy a kötelező és egy a választott tárgyhoz kapcsolódó feladatsorból. Mindkét feladatrészre maximálisan 100-100 pont adható. A vizsgabizottság az írásbeli vizsgát — vizsgarészenként külön-külön — három fokozattal minősíti:

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes